**Големата стрнарка** (науч. *Emberiza calandra*) е врапчевидна птица овесарка од семејството на стрнарките *Emberizidae*, група, која современите авторитети ја издвоија од семејството на зебите *Fringillidae*. Обично е сместена во родот *Emberiza*, но некои таксономисти ја сместуваат во монотипичнот род *Miliaria*.
Се размножува низ јужна и централна Европа, северна Африка и во Азија до Казахстан. Ја има и во Македонија. Претежно е постојан жител преку целата година, но птиците од постудените краишта на Средна Европа и Азија се селат понајуг зиме.

Опис
----

Големата стрнарка е необична по тоа што половите се исти во изгледот, освен што мажјаците се околу 20% поголеми, што не е одлика на стрнарките каде е изразен половиот диморфизам. Долги се 16-19 см. Мажјаците немаат карактеристични обоени глави. Двата пола наликуваат на чучурлиги, со избразденошарени сивокафеави горни делови, и белкави долни делови, исто така, со линии.

Пеењето на мажјакот е повторлив метален звук, сличен на ѕвечкање на клучеви, обично качен на некоја грмушка или телефонски жици. 

|  |  |
| --- | --- |
|  | 
Пеење

---

 |
| *Проблеми со пуштањето? Помош.* |

Поведение
---------

Живеалиштето на големата стрнарка е отворената земја со дрвја, обработливото земјиште и напуштените ниви. Нејзиниот број многу се намалува во северозападна Европа поради интензивните земјоделски практики и одземање на неговата потреба од снабдување со храна од плевелот, семиња и нсекти, вториве особено значајни при исхраната на младенчињата. Оваа птица неодамна изумре во Ирска, каде претходно била вообичаена.

### Размножување

 *Emberiza calandra*
Во сезоната на парење мажјакот ја брани својата територија и може да биде полигиничен, со над три женки. Кај нивната популација, половиот сооднос е генерално 1:1, што значи дека некои мажјаци остануваат без женки во текот на една сезона. Мажјаците играат мала улога во родителската грижа, тие не се вклучени во градењето на гнездото или инкубацијата и само ги хранат пилињата кога тие се веќе потпораснати.

Гнездото е направено од трева, обрабено со влакна или потенки тревки, и обично е сместено на земја. Леглото во просек има 4 јајца, обично од 3 до 5, само понекогаш 6.

Статус
------

Во Европа, бројот на големата стрнарка е 7,9-22.000.000 пара, што е еквивалентно на 23,7-66.000.000 поединци (BirdLife International 2004). Европа сочинува 50-74% од глобалниот опсег, така што, многу приближна оценка на глобалната популација е 32-132.000.000 поединци. Поради големата популација и широкиот опсег, иако бројот е во благо опаѓање, според Црвениот список на МСЗП класифициран е како вид со најмала загриженост. 
Во Англија, владината еколошка организација Природна Англија нуди грантови за спроведување мерки за да се зачува овој вид.

Наводи
------

1. ↑  BirdLife International (2012). „*Miliaria calandra*". *IUCN Red List. Version 2012.1*. International Union for Conservation of Nature. Посетено на 7 June 2013.
2. ↑  Allende, Luis M; Rubio I, Ruíz-del-Valle V, Guillén J, Martínez-Laso J, Ernesto L, Varela P, Zamora J, Arnaiz-Villena A. (2001). „The Old World Sparrows (Genus Passer) Phylogeography and Their Relative Abundance of Nuclear mtDNA Pseudogenes" (PDF). *Journal of Molecular Evolution*. 53(2): 144–154.CS1-одржување: повеќе имиња: список на автори (link)
3. ↑  Natural England Environmental Stewardship Scheme webpages

Надворешни врски
----------------

|  |  |
| --- | --- |
| Ризница | „Голема стрнарка" на Ризницата ? |

* BBC статија за голема стрнарка со видео
* ARKive Архивирано на 11 мај 2008 г. Видео.
* Oiseaux Фотографии
* Возраст и пол (PDF; 1.6 MB) од Javier Blasco-Zumeta and Gerd-Michael Heinze Архивирано на 12 ноември 2013 г.